
1.
A GYÓGYSZER NEVE
Ropinirole SaneXcel 2 mg retard tabletta
Ropinirole SaneXcel 4 mg retard tabletta
Ropinirole SaneXcel 8 mg retard tabletta
2.
MINŐSÉGI ÉS MENNYISÉGI ÖSSZETÉTEL
Ropinirole SaneXcel 2 mg retard tabletta

2 mg ropinirolt tartalmaz retard tablettánként (ropinirol-hidroklorid formájában).
Ropinirole SaneXcel 4 mg retard tabletta

4 mg ropinirolt tartalmaz retard tablettánként (ropinirol-hidroklorid formájában).
Ropinirole SaneXcel 8 mg retard tabletta

8 mg ropinirolt tartalmaz retard tablettánként (ropinirol-hidroklorid formájában).

Ismert hatású segédanyag: 

1,71 mg laktózt tartalmaz minden 2 mg-os retard tabletta, ami megfelel 1,8 mg laktóznak (monohidrát formában).
0,8100 mg Sunset yellow színezéket tartalmaz minden 4 mg-os retard tabletta.
A segédanyagok teljes listáját lásd a 6.1. pontban.
3.
GYÓGYSZERFORMA
Retard tabletta.
Ropinirole SaneXcel 2 mg retard tabletta
Rózsaszín, kerek, mindkét oldalán domború, 6,8 ± 0,1 mm átmérőjű és 5,5 ± 0,2 mm vastagságú retard tabletta.

Ropinirole SaneXcel 4 mg retard tabletta
Világosbarna, ovális, mindkét oldalán domború, 12,6 ± 0,1 mm-hosszúságú, 6,6 ± 0,1 mm szélességű és 5,3 ± 0,2 mm vastagságú retard tabletta.

Ropinirole SaneXcel 8 mg retard tabletta
Vörös, ovális, mindkét oldalán domború, 19,2 ± 0,2 mm hosszúságú, 10,2 ± 0,2 mm szélességű és 5,2 ± 0,2 mm vastagságú retard tabletta.

4.
KLINIKAI JELLEMZŐK
4.1 Terápiás javallatok
Parkinson-kór kezelése az alábbiak szerint:
· kezdeti kezelés monoterápiában, a levodopa-terápia megkezdésének késleltetése érdekében;

· levodopával kombinációban a betegség folyamán, amikor a levodopa hatása csökken vagy nem egyenletes, és a terápiás hatás ingadozása következik be („adagvégi” vagy „on-off” típusú ingadozások).

4.2
Adagolás és alkalmazás
Adagolás
Felnőttek

Egyéni dózisbeállítás ajánlott a hatásosság és a tolerancia figyelembevételével.
Kezdeti dózistitrálás

A ropinirol retard tabletták kezdő adagja az első héten naponta egyszer 2 mg; ezt naponta egyszer 4 mg-ra lehet emelni a kezelés második hetétől. A terápiás választ a naponta egyszer 4 mg ropinorol retard tabletta adása mellett már lehet észlelni.

Azon betegek számára, akik a kezelést 2 mg/nap ropinirol retard tabletta szedésével kezdik és olyan mellékhatásokat tapasztalanak, melyeket nem tudnak tolerálni, előnyös lehet, ha áttérnek az alacsonyabb dózisú (azonnali hatóanyag-leadású) ropinirol tablettákra, és a napi adagot három egyenlő részre osztva veszik be.

Kezelési rend
A betegeket azzal a legalacsonyabb ropinirol retard tabletta dózissal kell kezelni, mellyel tüneti kontroll érhető el.

Amennyiben a ropinirol retard tabletta napi egyszeri 4 mg‑os adagjával a tüneti kontroll nem érhető el, illetve nem tartható fenn, a ropinirol retard filmtabletta napi adagja hetenként vagy hosszabb időközönként naponta egyszer 2 mg‑mal emelhető napi egyszeri 8 mg‑ig.
Ha még a ropinirol retard tabletta napi egyszeri 8 mg‑os adagjával sem érthető el vagy tartható fenn kielégítő tüneti kontroll, a napi adag kéthetente vagy hosszabb időközönként 2‑4 mg-mal emelhető. A ropinirol retard tabletta maximális napi adagja 24 mg.

Javasolt, hogy a betegek a kívánt adag eléréséhez szükséges minimális számú ropinirol retard tablettát kapják, az elérhető legnagyobb hatáserősségű retard tabletták rendelésével.
Ha a Ropinirole SaneXcel retard tablettát a levodopa mellett adjuváns kezelésként alkalmazzák, a levodopa adagja fokozatosan csökkenthető a klinikai választól függően. Klinikai vizsgálatokban a levodopa dózisát fokozatosan, körülbelül 30%-kal csökkentették azoknál a betegeknél, akik egyidejűleg ropinirol retard tablettát is kaptak. Azoknál az előrehaladott Parkinson-kórban szenvedő betegeknél, akik a Ropinirole SaneXcel retard tablettát levodopával együtt szedik, a Ropinirole SaneXcel retard tabletta kezdeti dózistitrálása során dyskinesia fordulhat elő. A klinikai vizsgálatok során kimutatták, hogy a levodopa adagjának csökkentése enyhítheti a dyskinesiát (lásd 4.8 pont).
Egyéb dopamin-agonistáról ropinirolra való átállítás esetén annak szedését a forgalomba hozatali engedély jogosultjának az iránymutatása szerint kell befejezni a ropinirol-terápia megkezdése előtt.

Áttérés az azonnali hatóanyag-leadású ropinirol tablettáról ropinirol retard tablettára
A betegeket egyik napról a másikra át lehet állítani az azonnali hatóanyag-leadású ropinirol tablettákról a ropinirol retard tablettákra.
A ropinirol retard tabletták adagja a beteg által addig szedett azonnali hatóanyag-leadású ropinirol tabletta teljes napi adagján kell, hogy alapuljon. Az alábbi táblázat a ropinirol retard tabletták ajánlott adagját mutatja a korábban azonnali hatóanyag-leadású ropinirol tablettát szedő betegek számára. Ha a betegek a táblázatban feltüntetett, jellemzően előírt adagoktól eltérő teljes napi ropinirol azonnali hatóanyag-leadású tabletta adagot szednek, akkor a táblázatban feltüntetett legközelebbi rendelkezésre álló ropinirol retard tabletta adagra kell átállniuk:
	Azonnali hatóanyag-leadású ropinirol tabletta

Teljes napi adag (mg)
	Ropinirol retard tabletta
Teljes napi adag (mg)

	0,75–2,25
	2

	3–4,5
	4

	6
	6

	7,5–9
	8

	12
	12

	15–18
	16

	21
	20

	24
	24


A Ropinirole SaneXcel retard tablettára történő átállítás után az adag a terápiára adott választól függően módosítható (lásd feljebb „Kezdeti dózistitrálás” és „Kezelési rend”).
A kezelés megszakítása vagy leállítása

Ha a kezelést egy vagy több napra megszakítják, meg kell fontolni a ropinirol azonnali hatóanyag-leadású tabletták dózisának titrálásával történő újrakezdést.

Amennyiben a ropinirol-kezelés leállítása szükséges, ezt fokozatosan kell tenni a napi adag egy hét alatt történő csökkentésével (lásd 4.4 pont).
Vesekárosodás

Enyhe vagy közepes fokú vesekárosodásban (kreatinin-clearance 30–50 ml/perc) szenvedő betegeknél  nem figyelték meg a ropinirol-clearance változását, ami arra utal, hogy ebben a betegcsoportban nincs szükség az adag módosítására.

Egy végstádiumú (hemodializált) vesebetegek körében végzett vizsgálat a ropinirol alkalmazásáról azt mutatta, hogy ezeknél a betegeknél az alábbiak szerinti dózismódosítás szükséges: a Ropinirole SaneXcel retard tabletta javasolt kezdeti adagja naponta egyszer 2 mg. A további dózisnövelést a tolerálhatóság és a hatásosság alapján kell elvégezni. A ropinirol retard tabletta javasolt maximális adagja a rendszeres hemodialízis-kezelésben részesülő betegeknél 18 mg/nap.

Hemodialízis után nincs szükség kiegészítő adagokra (lásd 5.2 pont).

Súlyos vesekárosodásban szenvedő, de rendszeres hemodialízis-kezelésben nem részesülő betegeknél (kreatinin-clearance <30 ml/perc) a ropinirol alkalmazását nem vizsgálták.
Májkárosodás

A ropinirol alkalmazását májkárosodásban szenvedő betegeknél nem vizsgálták. A ropinirol adása ilyen betegeknél nem javasolt.
Gyermekek és serdülők

A Ropinirole SaneXcel retard tabletta alkalmazása nem javasolt 18 évesnél fiatalabb gyermekeknél és serdülőknél, a biztonságosságra és a hatásosságra vonatkozó adatok hiánya miatt.

Idősek

A 65 éves vagy annál idősebb betegeknél a ropinirol clearance-e körülbelül 15%-kal csökken. Bár dózismódosításra nincs szükség, a ropinirol dózisát a tolerálhatóság alapos megfigyelése mellett egyénre szabottan kell beállítani, az optimális klinikai válasz eléréséig. A 75 éves vagy annál idősebb betegeknél mérlegelni lehet a kezelés kezdetén a dózis lassabb beállítását.
Az alkalmazás módja
Szájon át történő alkalmazásra.
A Ropinirole SaneXcel retard tablettát naponta egyszer kell szedni, mindig azonos időpontban.

A Ropinirole SaneXcel retard tablettát egészben kell lenyelni, és nem szabad szétrágni, összetörni vagy kettéosztani.

A retard tabletták étkezés közben vagy attól függetlenül is bevehetők. A magas zsírtartalmú étkezés egyes betegeknél megduplázhatja az AUC- és a Cmax-értéket (lásd 5.2 pont).
4.3
Ellenjavallatok
· A készítmény hatóanyagával vagy a 6.1 pontban felsorolt bármely segédanyagával szembeni túlérzékenység.
· Súlyos vesekárosodás (kreatinin-clearance <30 ml/perc) rendszeres hemodialízis nélkül.
· Májkárosodás.

4.4
Különleges figyelmeztetések és az alkalmazással kapcsolatos óvintézkedések

Aluszékonyság és hirtelen elalvási epizódok

A ropinirol alkalmazását, különösen Parkinson-kórban szenvedőknél, aluszékonysággal és hirtelen elalvási epizódokkal hozták kapcsolatba. A napi tevékenység közben hirtelen bekövetkező elalvásról számoltak be, ami némely esetben anélkül fordult elő, hogy a beteg annak tudatában lett volna, vagy figyelmeztető jelek előzték volna meg (lásd 4.8 pont). A betegeket tájékoztatni kell erről, és figyelmeztetni kell őket, hogy a ropinirol-kezelés alatt fokozott óvatossággal vezessenek gépjárművet, vagy kezeljenek gépeket. Azok a betegek, akiknél már előfordult aluszékonyság és/vagy hirtelen elalvás, nem vezethetnek gépjárművet és nem kezelhetnek gépeket. Mérlegelhető a dózis csökkentése vagy a kezelés leállítása.
Pszichiátriai vagy pszichotikus zavarok
Az anamnézisben szereplő vagy aktuálisan is fennálló súlyos pszichiátriai vagy pszichotikus betegségben szenvedő betegeket dopamin-agonistákkal nem szabad kezelni, csak akkor, ha a lehetséges előnyök meghaladják a kockázatokat.

Impulzuskontroll-zavarok
A betegeket rendszeresen monitorozni kell az impulzuskontroll-zavarok kialakulása szempontjából. A betegeket és a gondozóikat tájékoztatni kell arról, hogy a dopamin-agonistákkal, köztük a ropinirollal kezelt betegeknél az impulzuskontroll-zavarokra jellemző viselkedésbeli tünetek alakulhatnak ki, beleértve a kóros játékszenvedélyt, fokozott libidót, hiperszexualitást, kényszeres költekezést vagy vásárlást, falási rohamokat és a kényszeres evést. Amennyiben ezen tünetek valamelyike kialakul, meg kell fontolni az adag csökkentését vagy a kezelés fokozatos abbahagyását.

Mánia

A betegeket rendszeresen ellenőrizni kell a mánia kialakulása szempontjából. A betegeket és a gondozóikat tájékoztatni kell arról, hogy a Ropinirole SaneXcel retard tablettával kezelt betegeknél a mánia tünetei az impulzuskontroll-zavarok tüneteivel együtt vagy azok nélkül is jelentkezhetnek. Ilyen tünetek kialakulása esetén meg kell fontolni a dózis csökkentését vagy a kezelés fokozatosan történő abbahagyását.

Neuroleptikus malignus szindróma

Neuroleptikus malignus szindróma tüneteiről számoltak be a dopaminerg terápia hirtelen abbahagyásakor. Ezért ajánlott a kezelés fokozatos leállítása (lásd 4.2 pont).

Gyors gastrointestinalis tranzit

A Ropinirole SaneXcel retard tablettát úgy fejlesztették ki, hogy a hatóanyag 24 órán át folyamatosan szabaduljon fel belőle. Ha gyors gastrointestinalis tranzit lép fel, fennáll annak a kockázata, hogy a hatóanyag nem szabadul fel teljesen, és a gyógyszer maradéka távozik a széklettel.

Alacsony vérnyomás

Az alacsony vérnyomás kockázata miatt a súlyos cardiovascularis betegségben (különösen coronaria elégtelenségben) szenvedő betegeknél ajánlott a vérnyomás rendszeres ellenőrzése, különösen a kezelés kezdetekor.

Dopamin-agonista megvonási szindróma (Dopamine agonist withdrawal syndrome, DAWS)
Dopamin-agonista megvonási szindróma előfordulását jelentették dopamin-agonista gyógyszerekkel kapcsolatban, beleértve a ropinirolt is (lásd 4.8 pont). Parkinson-kóros betegeknél a kezelés abbahagyását a ropinirol dózisának fokozatos csökkentésével kell végezni (lásd 4.2 pont). Korlátozott számú adat alapján az impulzuskontroll-zavarokban szenvedő betegek, valamint a magasabb napi dopamin-agonista dózist és/vagy magasabb kumulatív dopamin-agonista dózist kapó betegek esetében fokozott lehet a DAWS kialakulásának kockázata. A megvonási tünetek közé tartozhat a levertség, szorongás, depresszió, fáradékonyság, verejtékezés és fájdalom, melyek nem reagálnak levodopa-kezelésre. A ropinirol dózisának fokozatos csökkentése és a kezelés leállítása előtt tájékoztatni kell a betegeket a lehetséges megvonási tünetekről. A dózis fokozatos leépítése és a kezelés leállítása során a betegeket szorosan monitorozni kell. Súlyos és/vagy tartósan fennálló megvonási tünetek esetén megfontolandó a ropinirol esetleges átmeneti újbóli alkalmazása a legalacsonyabb hatásos dózis adásával (lásd 4.8 pont).
Hallucinációk

A hallucinációk a dopamin-agonista és levodopa-kezelések ismert mellékhatása. A betegeket tájékoztatni kell arról, hogy hallucinációk jelentkezhetnek.

Segédanyagok
Ropinirole SaneXcel 2 mg
A Ropinirole SaneXcel 2 mg retard tabletta laktózt tartalmaz. Ritkán előforduló örökletes galaktózintoleranciában, teljes laktáz-hiányban vagy glükóz-galaktóz malabszorpcióban a készítmény nem szedhető.
Ropinirole SaneXcel 4 mg
A Ropinirole SaneXcel 4 mg retard tabletta Sunset yellow (E110) színezőanyagot tartalmaz, ami allergiás reakciókat okozhat.
Minden hatáserősségre érvényes:

Ez a készítmény kevesebb mint 1 mmol (23 mg) nátriumot tartalmaz retard tablettánként, azaz gyakorlatilag „nátriummentes”.
4.5
Gyógyszerkölcsönhatások és egyéb interakciók

A ropinirol és a levodopa vagy domperidon között nincs olyan farmakokinetikai kölcsönhatás, amely miatt ezeknél a gyógyszereknél dózismódosításra lenne szükség.
A neuroleptikumok és egyéb központi idegrendszerre ható dopamin-antagonisták, mint a szulpirid vagy a metoklopramid, csökkenthetik a ropinirol hatékonyságát, ezért ropinirollal való egyidejű alkalmazásuk kerülendő.
Nagy dózisú ösztrogénekkel kezelt betegeknél emelkedett ropinirol-plazmaszinteket figyeltek meg. A már hormonpótló terápiában (HRT) részesülő betegek esetében a ropinirol-kezelést a szokásos módon lehet megkezdeni. Ha azonban a HRT-t a ropinirol-kezelés alatt leállítják vagy elkezdik, a klinikai válasznak megfelelően szükséges lehet a ropinirol adagjának a módosítása.

A ropinirol elsősorban a citokróm P450 CYP1A2 izoenzim révén metabolizálódik. Egy Parkinson‑kóros betegeknél végzett farmakokinetikai vizsgálat (napi háromszor 2 mg [azonnali hatóanyag-leadású] ropinirol filmtabletta alkalmazásával) kimutatta, hogy a ciprofloxacin a ropinirol Cmax-értékét 60%-kal, az AUC-értékét 84%-kal emeli meg, ami a mellékhatások potenciális kockázatával jár. Ezért a már ropinirollal kezelt betegeknél lehet, hogy a ropinirol dózisát módosítani kell, ha ismerten CYP 1A2-gátló gyógyszerek (pl. ciprofloxacin, enoxacin vagy fluvoxamin) egyidejű adását kezdeményezik, vagy abbahagyják.

Egy Parkinson-kóros betegeknél végzett, ropinirol (napi háromszor 2 mg [azonnali hatóanyag-leadású] ropinirol filmtabletta) és teofillin (egy CYP1A2-szubsztrát) közötti farmakokinetikai kölcsönhatás-vizsgálat nem tárt fel változást a teofillin vagy a ropinirol farmakokinetikájában.
A dohányzás ismerten indukálja a CYP1A2 metabolizmust, ezért ha a betegek a ropinirol-kezelés mellett abbahagyják vagy elkezdik a dohányzást, az adag módosítására lehet szükség.

Az egyidejűleg K‑vitamin antagonistákat és ropinirolt kapó betegeknél ingadozó INR értékeket jelentettek. Fokozott klinikai és biológiai megfigyelés (INR) szükséges.

4.6
Termékenység, terhesség és szoptatás
Terhesség

Nincs elegendő adat a ropinirol terhes nőknél történő alkalmazásáról. A ropinirol-koncentrációk fokozatosan növekedhetnek a terhesség ideje alatt (lásd 5.2 pont).
Az állatokon végzett vizsgálatok reprodukciós toxicitást igazoltak (lásd 5.3 pont). Mivel emberben a potenciális veszély nem ismert, a ropinirolt a terhesség ideje alatt nem szabad alkalmazni, kivéve, ha az anya számára várható előny meghaladja a magzatnak okozott esetleges károsodás kockázatát.
Szoptatás

Kimutatták, hogy ropinirolból származó anyagok kerültek át szoptató patkányok tejébe. Nem ismert, hogy a ropinirol és annak metabolitjai kiválasztódnak-e a humán anyatejbe. Nem zárható ki a szoptatott csecsemőre vonatkozó kockázat. A ropinirolt nem szabad szoptató anyáknál alkalmazni, mert gátolhatja a tejelválasztást.
Termékenység

Nem állnak rendelkezésre adatok a ropinirol humán termékenységre gyakorolt hatásáról. Nőstény patkányokon végzett termékenységi vizsgálatok során beágyazódásra gyakorolt hatást figyeltek meg, ugyanakkor nem észleltek a hímek nemzőképességére gyakorolt hatást (lásd 5.3 pont). 
4.7
A készítmény hatásai a gépjárművezetéshez és a gépek kezeléséhez szükséges képességekre

Azokat a ropinirollal kezelt betegeket, akiknél aluszékonyság és/vagy hirtelen elalvási epizód jelentkezik, tájékoztatni kell, hogy mindaddig tartózkodjanak a gépjárművezetéstől vagy egyéb olyan tevékenységtől (pl. gépek kezelése), ahol a figyelem csökkenése önmaguk vagy mások sérüléséhez vagy halálos balesetéhez vezethet, amíg ezek a visszatérő epizódok és az aluszékonyság meg nem szűnnek (lásd 4.4 pont).

4.8
Nemkívánatos hatások, mellékhatások

A mellékhatások az alábbiakban szervrendszerenként és gyakoriság szerint vannak felsorolva. Jelezve van, ha a mellékhatásokat klinikai vizsgálatokban monoterápia vagy levodopa melletti adjuváns terápia során jelentették.
A gyakorisági fogalmakat az alábbiak szerint határozták meg: nagyon gyakori (≥1/10), gyakori (≥1/100 – <1/10), nem gyakori (≥1/1000 – ≤1/100), ritka ≥1/10 000 – ≤1/1000), nagyon ritka (≤1/10 000), nem ismert (a gyakoriság a rendelkezésre álló adatok alapján nem állapítható meg).

Az egyes gyakorisági kategóriákon belül a mellékhatások csökkenő súlyosság szerint kerülnek megadásra.

Az alábbi mellékhatásokról számoltak be Parkinson-kóros betegeken legfeljebb 24 mg/nap dózisban adott ropinirol retard tablettával vagy azonnali hatóanyag-leadású ropinirol filmtablettával végzett klinikai vizsgálatok során, vagy a forgalomba hozatalt követő jelentések során.

	Nem gyakori
	pszichotikus reakciók (hallucináción kívül) beleértve a delíriumot, téveszméket, paranoiát

	impulzívkontroll-zavarok: kóros játékszenvedély, fokozott libidó, hiperszexualitás, kényszeres költekezés vagy vásárlás, falási rohamok és kényszeres evés fordulhat elő dopamin-agonistákkal, köztük a ropinirollal kezelt betegeknél (lásd 4.4 pont).

	
	mánia (lásd 4.4 pont)

	
	agresszió*

	
	dopamin-diszregulációs szindróma

	Idegrendszeri betegségek és tünetek

	Nagyon gyakori
	aluszékonyság 
	aluszékonyság**

	
	syncope
	dyskinesia***

	Gyakori
	szédülés (beleértve vertigo), hirtelen elalvás

	Nem gyakori
	napközben jelentkező nagyfokú aluszékonyság

	Érbetegségek és tünetek

	Gyakori
	
	posturális hypotensio, hypotensio 

	Nem gyakori
	posturális hypotensio, hypotensio 
	

	Légzőrendszeri, mellkasi és mediastinalis betegségek és tünetek

	Nem gyakori
	csuklás
	

	Emésztőrendszeri betegségek és tünetek

	Nagyon gyakori
	hányinger
	hányinger****

	Gyakori
	székrekedés, gyomorégés

	
	hányás, hasi fájdalom
	

	Máj- és epebetegségek, illetve tünetek

	Nem ismert
	májreakciók, főként emelkedett májenzimértékek

	A nemi szervekkel és az emlőkkel kapcsolatos betegségek és tünetek

	Nem ismert
	spontán erekció

	Általános tünetek, a beadást követő helyi reakciók

	Gyakori 
	perifériás oedema

	
	lábszár-oedema
	

	Nem ismert 
	dopamin-agonista megvonási szindróma (beleértve az apátiát, szorongást, depressziót, fáradtságérzést, izzadást és fájdalmakat.)***** 


* Az agresszió pszichotikus reakciókkal, valamint kényszeres tünetekkel is társult.
** Nagyon gyakran előfordult aluszékonyság az azonnali hatóanyag-leadású ropinirol tablettával végzett adjuváns terápiás klinikai vizsgálatokban, illetve gyakran a retard tablettával végzett adjuváns terápiás vizsgálatokban.

*** Az előrehaladott Parkinson-kórban szenvedő betegeknél dyskinesia fordulhat elő a ropinirol kezdeti dózisbeállítása során. A klinikai vizsgálatok azt mutatták, hogy a levodopa dózisának csökkentése enyhítheti a dyskinesiát (lásd 4.2 pont). 

**** Nagyon gyakran előfordult hányinger az azonnali hatóanyag-leadású ropinirol tablettával végzett adjuváns terápiás klinikai vizsgálatokban, illetve gyakran a retard tablettával végzett adjuváns terápiás vizsgálatokban.

***** Nem motorikus mellékhatások jelentkezhetnek dopamin-agonisták fokozatos megvonása vagy abbahagyása esetén, beleértve a ropinirolt is (lásd 4.4 pont).
Feltételezett mellékhatások bejelentése

A gyógyszer engedélyezését követően lényeges a feltételezett mellékhatások bejelentése, mert ez fontos eszköze annak, hogy a gyógyszer előny/kockázat profilját folyamatosan figyelemmel lehessen kísérni. 

Az egészségügyi szakembereket kérjük, hogy jelentsék be a feltételezett mellékhatásokat a hatóság részére az V. függelékben található elérhetőségek valamelyikén keresztül.
4.9
Túladagolás

A ropinirol-túladagolás tünetei a dopaminerg aktivitással kapcsolatosak. Ezek a tünetek dopamin-antagonistákkal, például neuroleptikumokkal vagy metoklopramiddal végzett megfelelő kezeléssel enyhíthetők.

5.
FARMAKOLÓGIAI TULAJDONSÁGOK

5.1
Farmakodinámiás tulajdonságok

Farmakoterápiás csoport: dopamin-agonisták, ATC kód: N04BC04
Hatásmechanizmus
A ropinirol egy nem ergolinvázas D2/D3 dopamin-agonista, amely stimulálja a striatalis dopamin-receptorokat.
A ropinirol a striatalis dopamin-receptorok stimulálása révén csökkenti a Parkinson-kórra jellemző dopaminhiányt.
A ropinirol a hypothalamusra és a hypophysisre hatva gátolja a prolaktin-elválasztást.
Klinikai hatásosság
Egy 36 hetes, kettős vak, három szakaszos, keresztezett vizsgálat, melybe a Parkinson-kór korai stádiumában lévő 161 beteget vontak be, azt igazolta, hogy a ropinirol retard tabletta monoterápiában nem kevésbé hatásos (azaz „non-inferior”), mint az azonnali hatóanyag-leadású ropinirol filmtabletta a primer végpont tekintetében. A kezelési eredmény különbségének mérésére a Unified Parkinson’s Disease Rating Scale (UPDRS) motoros pontértékeinek a kiindulási értéktől való változását használták (ezen a skálán 3 pontos eltérésként volt definiálva a „non-inferiority” határ). A korrigált átlagos különbség a ropinirol retard tabletta és az azonnali hatóanyag-leadású ropinirol filmtabletta között a vizsgálat végpontjánál –0,7 pont volt (95%‑os CI: [–1,51; 0,10], p=0,0842).

Az egyik napról a másikra azonos dózisban, alternatív tablettaformára történő átváltás után nem különbözött a mellékhatás-profil, és a betegek kevesebb, mint 3%‑ánál kellett az adagoláson változtatni (az összes esetben az adagváltoztatás egy dózisszintnyi emelést jelentett. Egy betegnél sem volt szükség az adag csökkentésére).

Egy 24 hetes, kettős vak, placebokontrollos, parallel csoportos vizsgálatban olyan Parkinson-kóros betegek vettek részt, akiknek állapotát levodopa-kezeléssel nem lehetett optimálisan kontrollálni. Ez a vizsgálat kimutatta, hogy az adjuváns kezelésként alkalmazott ropinirol retard tabletta klinikailag jelentős és statisztikailag szignifikáns mértékben hatásosabb volt a placebónál abból a szempontból, hogy a kiindulási értékhez képest az ébrenléti „off” idő hossza hogyan változott (korrigált átlagos kezelési különbség –1,7 óra (95%‑os CI: [–2,34; – 1,09)], p<0,0001). Ezt támasztotta alá a másodlagos hatékonysági paraméterek kiindulási értékhez képest bekövetkezett változása is: a teljes ébrenléti „on” idő (+1,7 óra (95%‑os CI: [1,06–2,33]), p<0,0001), és a problémát okozó dyskinesiák nélküli teljes ébrenléti „on” idő (+1,5 óra (95%‑os CI: [0,85–2,13]), p<0,0001). Fontos, hogy sem a betegnapló adatai, sem az UPDRS pontjai alapján nem utalt semmi arra, hogy a problémát okozó dyskinesiákkal járó teljes ébrenléti „on” idő megnyúlt volna a kiindulási értékhez képest.

A ropinirol hatásának vizsgálata a szív repolarizációjára
Egy részletes QT-vizsgálatban, melyet egészséges önkéntes férfiakon és nőkön végeztek, akik a (azonnali hatóanyag-leadású) ropinirol filmtablettát 0,5; 1; 2 és 4 mg adagban kapták naponta egyszer, azt tapasztalták, hogy a QT-szakasz maximális megnyúlása 3,46 ezredmásodperc volt 1 mg dózisnál (pontbecslés) a placebóhoz viszonyítva. Az egy oldalú 95%‑os konfidencia intervallum felső határa a legnagyobb átlagos hatás esetén kevesebb, mint 7,5 ezredmásodperc volt. A ropinirol hatását nagyobb dózisok mellett szisztematikusan nem értékelték.
A részletes QT-vizsgálatból rendelkezésre álló adatok nem utalnak a QT-szakasz megnyúlásának kockázatára napi legfeljebb 4 mg ropinirol adása mellett. A QT-szakasz megnyúlásának kockázata nem zárható ki, mivel nem végeztek olyan részletes QT-vizsgálatot, amelyben a 24 mg/nap adagot is elérték volna..
5.2
Farmakokinetikai tulajdonságok

Felszívódás
A ropinirol biohasznosulása körülbelül 50% (36─57%). A ropinirol retard tabletta bevétele után a plazmakoncentrációk lassan emelkednek, a Cmax-érték eléréséig eltelt idő középértéke általában 6–10 óra.
Egy dinamikus egyensúlyi állapotban (steady state-ben) végzett,vizsgálatban, amelyben 25 Parkinson-kóros beteg kapott naponta egyszer 12 mg ropinirol retard tablettát, a nagy zsírtartalmú étkezés az AUC‑t tekintve a ropinirol szisztémás expozícióját átlagban 20%‑kal növelte, míg a Cmax‑ban átlagban 44%‑os emelkedést figyeltek meg. A tmax 3,0 órával később alakult ki. Mindazonáltal nem valószínű, hogy ezek az változások klinikailag relevánsok (például fokozódna a mellékhatások előfordulási gyakorisága).
Az azonnali hatóanyag-leadású ropinirol filmtabletta és a ropinirol retard tabletta esetében azonos napi dózis mellett a ropinirol szisztémás expozíciója hasonló.
Eloszlás

A gyógyszer plazmafehérjékhez való kötődésének mértéke alacsony (10–40%). Nagyfokú lipofilitásának megfelelően, a ropinirol megoszlási térfogata nagy (körülbelül 7 l/ttkg).
Biotranszformáció
A ropinirolt főként a CYP1A2 izoenzim metabolizálja, és a metabolitok főként a vizelettel ürülnek. 
Állatkísérletekben a fő metabolitnak legalább 100‑szor kisebb a hatása a dopaminerg funkciókra, mint a ropinirolnak.
Elimináció

A ropinirol a szisztémás keringésből átlagosan körülbelül 6 órás eliminációs felezési idővel ürül. A szisztémás ropinirol-expozíció (Cmax és AUC) növekedése megközelítően arányos a terápiás dózistartományban. Nem észleltek változást a ropinirol orális clearance-ében az egyszeri és ismételt orális adást követően. A farmakokinetikai paraméterekben nagymértékű egyéni változékonyságot figyeltek meg. A ropinirol retard filmtabletta dinamikus egyensúlyi állapotban történő adagolását követően a Cmax esetében az egyének közti variabilitás 30% és 55% között volt, az AUC esetében pedig 40% és 70% között..
Vesekárosodás

Enyhe vagy közepes fokú vesekárosodásban szenvedő Parkinson-kóros betegeknél nem figyeltek meg változást a ropinirol farmakokinetikájában.

Rendszeres hemodialízis kezelésben részesülő végstádiumú vesebetegeknél a ropinirol orális clearance-értéke körülbelül 30%-kal csökken. Az SKF-104557 és SKF-89124 jelű metabolitok orális clearance-értéke is csökken, körülbelül 80%-kal, illetve 60%-kal. Ezért a javasolt maximális adagot ezeknél a Parkinson-kóros betegeknél 18 mg/nap-ra kell korlátozni (lásd 4.2 pont).

Terhesség

A terhesség során történő fiziológiás változások (beleértve a csökkent CYP1A2 aktivitást) előreláthatólag fokozatosan a ropinirol anyai szisztémás expozíciójának a növekedéséhez vezetnek (lásd a 4.6 pontot is).

5.3
A preklinikai biztonságossági vizsgálatok eredményei

Reprodukciós toxicitás
Nőstény patkányokon végzett termékenységi vizsgálatok során észleltek a beágyazódásra gyakorolt hatásokat, a ropinirol prolaktinszintet csökkentő hatásának következtében. Figyelembe kell venni, hogy a prolaktin embereknél nem nélkülözhetetlen a beágyazódáshoz.

A ropinirol vemhes patkányoknak az anyaállatra toxikus dózisokban történő adása azt eredményezte, hogy 60 mg/ttkg/nap dózisnál (patkányoknál mért átlagos AUC körülbelül kétszerese a maximálisan javasolt humán adag (maximum recommended human dose, MRHD) után mért legmagasabb AUC-nek) csökkent a magzat testtömege; 90 mg/ttkg/nap dózisnál (ami az MRDH után mért legmagasabb AUC körülbelül háromszorosa) a halvaszületések száma emelkedett, és 150 mg/ttkg/nap adagnál (ami az MRDH után mért legmagasabb AUC körülbelül ötszöröse) az ujjakat érintő fejlődési rendellenességek jelentkeztek. Patkányokon teratogén hatás nem volt kimutatható 120 mg/ttkg/nap dózisnál (ami az MRHD után mért legmagasabb AUC körülbelül négyszerese), továbbá nyúlnál nem mutattak ki szervfejlődésre gyakorolt hatást 20 mg/ttkg monoterápiás adagnál (ami az MRDH után mért átlagos Cmax 9,5-szerese). Azonban nyulaknál 10 mg/ttkg ropinirol (ami az MRDH után mért átlagos Cmax 4,8-szerese) és orális L-dopa együttes adása gyakoribb és súlyosabb, az ujjakon jelentkező fejlődési rendellenességekhez vezetett, mint a monoterápiaként adott L-dopa esetén.
Toxikológia

A toxikológiai profilt elsősorban a ropinirol farmakológiai hatása határozza meg: viselkedési változások, hypoprolactinaemia, vérnyomáscsökkenés, a szívritmus lassulása, ptosis és nyálfolyás. Egy legmagasabb dózissal (50 mg/ttkg) végzett hosszú távú vizsgálatban kizárólag albínó patkányokon retina degenerációt észleltek, ami valószínűleg a fokozott fényexpozícióval függött össze.

Genotoxicitás

A szokásos in vitro és in vivo vizsgálatsorozatokban genotoxicitást nem észleltek.

Karcinogenitás

Egereken és patkányokon legfeljebb 50 mg/ttkg-ig terjedő adagokkal végzett két éves vizsgálatok során egérben nem volt karcinogén hatásra utaló bizonyíték. Patkányban a ropinirollal összefüggő egyetlen elváltozás a Leydig sejt hyperplasia és testicularis adenoma volt, ami a ropinirol hypoprolactinaemiás hatásának az eredménye. Ezeket a károsodásokat fajspecifikus jelenségnek tekintik, és a ropinirol klinikai alkalmazását illetően nem jelentenek kockázatot.

Biztonságossági farmakológia

In vitro vizsgálatok kimutatták, hogy a ropinirol gátolja a hERG-mediált ionáramokat. Az IC50 ötször nagyobb a legmagasabb ajánlott dózissal (24 mg/nap) kezelt betegeknél várt maximális plazmakoncentrációnál (lásd 5.1 pont).

6.
GYÓGYSZERÉSZETI JELLEMZŐK

6.1
Segédanyagok felsorolása

Tablettamag:
ammónium-metakrilát kopolimer (B-típusú)
hipromellóz 
nátrium-lauril-szulfát (E487)
kopovidon

magnézium-sztearát
Ropinirole SaneXcel 2 mg retard tabletta bevonata:
laktóz-monohidrát

hipromellóz 
titán-dioxid (E171)

triacetin
vörös vas-oxid (E172)

Ropinirole SaneXcel 4 mg retard tabletta bevonata

titán-dioxid (E171)

hipromellóz
makrogol 400

indigókármin alumínium lakk (E132)

Sunset yellow FCF alumínium lakk (E110)
Ropinirole SaneXcel 8 mg retard tabletta bevonata

titán-dioxid (E171)

hipromellóz 
makrogol 400

vörös vas-oxid (E172)

fekete vas-oxid (E172)

sárga vas-oxid (E172)

6.2
Inkompatibilitások

Nem értelmezhető.
6.3
Felhasználhatósági időtartam

3 év
6.4
Különleges tárolási előírások

Legfeljebb 25 °C-on tárolandó.
6.5
Csomagolás típusa és kiszerelése

Fehér, átlátszatlan PVC/PCTFE//Al buborékcsomagolásban és dobozban.

Kiszerelések:

7, 21, 28, 30, 42, 84, 90, 100 retard tabletta
Nem feltétlenül mindegyik kiszerelés kerül kereskedelmi forgalomba.
6.6
A megsemmisítésre vonatkozó különleges óvintézkedések és egyéb, a készítmény kezelésével kapcsolatos információk
Bármilyen fel nem használt gyógyszer, illetve hulladékanyag megsemmisítését a gyógyszerekre vonatkozó előírások szerint kell végrehajtani.
Megjegyzés  (egy kereszt)

Osztályozás: II. csoport

Kizárólag orvosi rendelvényhez kötött gyógyszer (V).

7.
A FORGALOMBA HOZATALI ENGEDÉLY JOGOSULTJA

J.J. Bishop Health a.s.

Rybná 682/14

Staré Město, 110 00 Prague 1
Csehország

8.
A FORGALOMBA HOZATALI ENGEDÉLY SZÁMA(I)

Ropinirole SaneXcel 2 mg retard tabletta

OGYI-T-24780/01
7×
átlátszatlan PVC/PCTFE//Al buborékcsomagolásban

OGYI-T-24780/02
21×
átlátszatlan PVC/PCTFE//Al buborékcsomagolásban

OGYI-T-24780/03
28×
átlátszatlan PVC/PCTFE//Al buborékcsomagolásban

OGYI-T-24780/04
30×
átlátszatlan PVC/PCTFE//Al buborékcsomagolásban

OGYI-T-24780/05
42×
átlátszatlan PVC/PCTFE//Al buborékcsomagolásban

OGYI-T-24780/06
84×
átlátszatlan PVC/PCTFE//Al buborékcsomagolásban

OGYI-T-24780/07
90×
átlátszatlan PVC/PCTFE//Al buborékcsomagolásban

OGYI-T-24980/08
100×
átlátszatlan PVC/PCTFE//Al buborékcsomagolásban

Ropinirole SaneXcel 4 mg retard tabletta

OGYI-T-24780/09
7×
átlátszatlan PVC/PCTFE//Al buborékcsomagolásban

OGYI-T-24780/10
21×
átlátszatlan PVC/PCTFE//Al buborékcsomagolásban

OGYI-T-24780/11
28×
átlátszatlan PVC/PCTFE//Al buborékcsomagolásban

OGYI-T-24780/12
30×
átlátszatlan PVC/PCTFE//Al buborékcsomagolásban

OGYI-T-24780/13
42×
átlátszatlan PVC/PCTFE//Al buborékcsomagolásban

OGYI-T-24780/14
84×
átlátszatlan PVC/PCTFE//Al buborékcsomagolásban

OGYI-T-24780/15
90×
átlátszatlan PVC/PCTFE//Al buborékcsomagolásban

OGYI-T-24980/16
100×
átlátszatlan PVC/PCTFE//Al buborékcsomagolásban

Ropinirole SaneXcel 8 mg retard tabletta

OGYI-T-24780/17
7×
átlátszatlan PVC/PCTFE//Al buborékcsomagolásban

OGYI-T-24780/18
21×
átlátszatlan PVC/PCTFE//Al buborékcsomagolásban

OGYI-T-24780/19
28×
átlátszatlan PVC/PCTFE//Al buborékcsomagolásban

OGYI-T-24780/20
30×
átlátszatlan PVC/PCTFE//Al buborékcsomagolásban

OGYI-T-24780/21
42×
átlátszatlan PVC/PCTFE//Al buborékcsomagolásban

OGYI-T-24780/22
84×
átlátszatlan PVC/PCTFE//Al buborékcsomagolásban

OGYI-T-24780/23
90×
átlátszatlan PVC/PCTFE//Al buborékcsomagolásban

OGYI-T-24980/24
100×
átlátszatlan PVC/PCTFE//Al buborékcsomagolásban
9.
A FORGALOMBA HOZATALI ENGEDÉLY ELSŐ KIADÁSÁNAK/ MEGÚJÍTÁSÁNAK DÁTUMA

A forgalomba hozatali engedély első kiadásának dátuma: 2026. augusztus 25.
10.
A SZÖVEG ELLENŐRZÉSÉNEK DÁTUMA
2026. augusztus 25.
NNGYK/GYSZ/22034/2024

NNGYK/GYSZ/22036/2024

NNGYK/GYSZ/22037/2024

